ได้ใช้น้ำในถังที่มีหนูตาย คิดว่าน่าจะตายในถังน้ำได้ไม่เกิน2-3วัน เพราะจะล้างถังน้ำตลอดทุก2-3วัน ถังน้ำเป็นพลาสติกสีดำเลยไม่ได้สังเกต เป็นถังเล็กๆ มีน้ำไม่เยอะ ได้ใช้น้ำในถังที่มีหนูตายล้างอวัยวะเพศ(หญิง)ล้างก้นด้วยไปหลายครั้งหลายรอบ ใช้น้ำเสร็จว่าจะล้างถัง ปรากฎเห็นหนูตาย(หนูตัวเล็ก) จะเป็นอันตรายไหมคะ กังวลเกี่ยวกับเชื้อโรคหนูพวกแบคทีเรียพวกไวรัสในหนู จะทำให้เกิดโรคมะเร็งปากมดลูกได้ไหมคะ ทำให้เกิดปากมดลูกติดเชื้อได้ไหมคะ ตอนนี้กลัวและกังวลมากๆค่ะ
สวัสดีค่ะ การสัมผัสกับน้ำที่สัมผัสกับสิ่งมีชีวิตเช่นหนูตายดังกล่าวมานั้น ไม่ได้มีเชื้อที่ทำให้เกิดมะเร็งปากมดลูกค่ะ เชื้อที่ทำให้เกิดมะเร็งปากมดลูกได้เป็นเชื้อไวรัสชื่อ HPV ซึ่งติดต่อผ่านการสัมผัสกับผู้ที่ติดเชื้อหรือผ่านทางการมีเพศสัมพันธ์ และในหนูไม่ได้เป็นตัวนำเชื้อไวรัสดังกล่าวค่ะแต่การสัมผัสกับหนูที่ตายอาจจะเสี่ยงเรื่องโรคฉี่หนู โรคพิษสุนัขบ้าได้เช่นกัน ถึงแม้จะมีโอกาสน้อย เพราะไม่ได้ถูกกัดโดยตรง เรื่องโรคฉี่หนูยังเป็นไปได้ แนะนำสังเกตอาการ หากมีไข้ คลื่นไส้ อาเจียน ปวดกล้ามเนื้อ ปวดท้อง ตาแดง ตัวเหลือง ให้รีบไปพบแพทย์ และแจ้งประวัติการสัมผัสหนูดังกล่าวให้แพทย์ทราบค่ะ